Diari Oficial de la Generalitat Valenciana


Sumari del DOGV 3337, del 24-09-1998 (1998/902139)

RESOLUCIO de 16 de setembre de 1998, de la Direcció General de l'Institut Valencià de Finances, per la qual es disposa la transformació en anotacions en compte dels títols negociats en AIAF Mercat de Renda Fixa per a ser negociats i liquidats en la Central d'Anotacions del Mercat de Deute Públic.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1998/09/16/(1)/dof/vci/html**

### Dades del document

Número de DOGV
:   3337

Data del DOGV
:   24-09-1998

Secció del DOGV
:   I. DISPOSICIONS GENERALS

Número del document
:   1998/902139


Data del document
:   16-09-1998

Organisme emissor


Tipus de document
:   Resolució

Descriptors 

:   * deute públic
    * hisenda regional
    * legislació

RESOLUCIO de 16 de setembre de 1998, de la Direcció General de l'Institut Valencià de Finances, per la qual es disposa la transformació en anotacions en compte dels títols negociats en AIAF Mercat de Renda Fixa per a ser negociats i liquidats en la Central d'Anotacions del Mercat de Deute Públic. [1998/8030]  
El Decret 94/1996, de 21 de maig, del Govern Valencià, pel qual es regula la gestió del deute públic, la gestió financera i la coordinació de l'endeutament de les entitats autònomes i empreses de la Generalitat Valenciana, estableix en l'article 4, punt i) la possibilitat d'acordar canvis en les condicions del deute de la Generalitat Valenciana que obeïsquen exclusivament a la millor administració, sempre que no es perjudiquen els drets econòmics del tenidor.  
Així mateix, el Decret 83/1994, de 26 d'abril, del Govern Valencià, pel qual s'aprova el Reglament de l'Institut Valencià de Finances, en l'article 22, punt o), abribueix al director general de l'Institut Valencià de Finances totes les facultats de l'endeutament de la Generalitat Valenciana, entre altres, atribuïdes a l'Institut Valencià de Finances.  
En virtut de tot això, resolc  
Primer  
Passaran a ser representades exclusivament en anotacions en compte en la Central d'Anotacions del Mercat de Deute Públic en Anotacions, les emissions de la Generalitat Valenciana que actualment es negocien en AIAF Mercat de Renda Fixa i que es detallen en l'annex I.  
Segon  
El primer dia hàbil següent a aquell en què es complisca un mes des de la data de publicació d'aquesta resolució en el Diari Oficial de la Generalitat Valenciana, i escoltats l'òrgan rector d'AIAF Mercat de Renda Fixa, la societat que gestiona la compensació i liquidació dels valors negociats en AIAF, (Espaclear, SA), i amb l'informe favorable de la Central d'Anotacions, es procedirà a la transformació en anotacions en compte i el posterior traspàs a la Central d'Anotacions del Mercat de Deute Públic, dels títols representatius de les emissions de la Generalitat Valenciana que figuren en l'annex I.  
Tercer  
La Central d'Anotacions i Espaclear, SA, establiran el procediment per al compliment que estableix l'article segon.  
Quart  
Quan la transformació afecte valors sobre els quals s'hagen constituït garanties, el dipositari dels valors, a través d'una entitat gestora si no és ell mateix, haurà de vetlar perquè les anotacions en compte queden registrades a nom del seu titular i per la continuïtat sobre les anotacions dels drets establits sobre els títols, i, si escau, farà arribar a la persona a favor de qui estaven constituïts el certificat pertinent expedit per la Central d'Anotacions.  
Cinqué  
Els títols transformats seran destruïts pel dipositari seguint instruccions de l'Institut Valencià de Finances, al qual trametrà el certificat acreditatiu de la destrucció.  
Sisé  
El trasllat del registre comptable de les anotacions des d'Espaclear, SA, a la Central d'Anotacions suposarà l'exclusió dels valors de la negociació oficial en els mercats als quals correspon el registre de procedència i la inclusió en el Mercat de Deute Públic en Anotacions segons que estableix l'article 55 de la Llei del Mercat de Valors, amb l'autorització prèvia de la Direcció General del Tresor i Política Financera.  
Seté  
La present resolució entrarà en vigor el dia de la publicació en el Diari Oficial de la Generalitat Valenciana.  
València, 16 de setembre de 1998.- El director general de l'Institut Valencià de Finances: José Manuel Uncio Lacasa.


Còpia Permalink ELI